Carnevale 'e Scampìa

miniatura|'O fucarone pe' caccià 'a malasciorta.
miniatura|'E giaante.

'O Carnevale 'e Scampìa (canusciuto comme 'o GRIDAS) è na celebrazione 'e carnevale 'e bbase sociale, ca se cumbina ogne anno int''e riune 'e Scampìa e Sicundigliano (normalmente 'a dummeneca primma ô marterì grasso).Francesca Pilla: Maschere, bimbi Rom e Gridas a Scampìa. Il manifesto - 24 'e frevaro 'e 2004

Ogne anno ll'organizzazione piglia nu titolo, ca serverrà comme tema 'e carnevale. Po' 'a società civile ed 'e centre suciale d''a zona se mmescano mmiez''e viche d''o rioneScampia, 'a denuncia d''o Carnevale d''o Gridas: "Ccà ce sta ancora tutto 'a ffà", tutte travestute, accumpagnate d''a museca, 'e ballarine, 'e giaante e cocche magnaffuoco.

Stu carnevale ogne anno serve a fà trasì 'a museca int''o rione, a crià nu mumento 'e spasso e d'arricreo, accumpagnato sempe d''e requeste 'e cagnamiento d''e condizione d'abbandono 'e sti riune, ca cresceno sott'a ll'ombra 'e chilli palazze annummenate Vvele (pe' ccheste ce sta na requesta pe lle sfravecà).

Sta festa fernisce cu nu fucarone pe fà alluntanà 'a malasciorta.

 Nutarelle 

Categurìa:Napule
Categurìa:Ffeste